《送汤师言番江书院山长》
元代·袁易

风土迢迢吴芮邑，送君还忆旧羁栖。芝山拥郭苍龙卧，番水粘羁白雁低。

远道故应劳梦想，一官那得限东西。野花芳草江南路，千里秋风入马蹄。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。